Күбурынлы саннарны разрядлы чагыштыру

**(III сыйныф)**

**Зөлфия Нәбиева**

*Кукмара районы Сәрдекбаш урта гомуми белем бирү мәктәбенең башлангыч сыйныфлар укытучысы*

**Максат:**

- күбурынлы саннарны разряд буенча чагыштыра алу;

-логик һәм иҗади фикерләү сәләтен үстерү;
− дуслык, бер-береңә хөрмәт, ярдәмчеллек сыйфатлары тәрбияләү.

**Предмет нәтиҗәләре:**

- саннарны дөрес итеп укый белү;

 - күбурынлы саннарны разряд буенча чагыштыра алу;

**Универсаль уку гамәлләрен формалаштыру**

Шәхси:

 -яңа уку материалын үзләштерүдә кызыксынучанлыкны үстерү;

-үзара дуслык, җылылык атмо­сферасы тудыру;

-дәрестә актив, тәр­бияле, кайгыртучан иптәш булу.

**Метапредмет нәтиҗәләре**
Регулятив: эшчәнлекне планлаштыра, үз алдыңа максат куя, үз фикереңне әйтә белү; нәтиҗә ясау, үз эшчәнлегеңне конт­рольдә тоту, игътибарлы булу,өстәмә чаралар куллана белү;
Танып-белү: таблицаны файдалану , өйрәнгәнне көндәлек тормышта кулланырга өйрәтү.
Коммуникатив: төркемдә эшләгәндә, бер-берсен тыңлый белү; сөйләшү барышында, үз фикерен җиткерә алу; үзара килешү, алган мәгълүматларны куллана белү.

**Материал:** «Математика» (А.Л.Чекин) дәреслеге, 1 нче кисәк, 78−80 нче битләр; эш дәфтәре.

**Җиһазлау:** парларда, төркемдә эшләү өчен карточкалар, үзбәя өчен «смайлик»лар, өстәлнең һәм укучыларның тәртип саны язылган карточкалар, презентация, компьютер, проектор,сүзлекләр.

**Дәрес тибы:** яңа белемнәр ачу

**Предметара бәйләнеш:** әйләнә-тирә дөнья.

**Эш төре:** Сингапур структураларын кулланып, укучылар белән фронталь, индивидуаль, парларда, төркемнәрдә эшләү.

**Дәрес барышы**
**I. Мотивация..**

Сыйныфташларны сәламләү (кара-каршы, җилкәдәш күршене сәламләү).
Дәрескә әзерлекне тикшерү, уңай психологик халәт тудыру.

 1.Дәрестә безнең күзләребез - күрә,

Колакларыбыз - ишетә,

Кулларыбыз - яза,

Башыбыз – эшли.

 2.Ә безнең дәресебезнең девизы-

*«Математика – фәннәр патшасы  ,ә арифметика – математика патшасы»*

*( К.Гаусс)*

**1 нче слайд**

Арифметика нәрсә ул? Сүзнең мәгънәсен белмәсәң кайдан карыйсы?

1 укучы аңлатмалы сүзлектән арифметика сүзенең мәгънәсен укый.

Аңлатмалы сүзлектән саннар табу:1977 елгы, инвентарь №4033,475 бит.

**II. Актуальләштерү**

**ТЭЙК ОФ–ТАЧ ДАУН** (басарга-утырырга)

-6009 саны болай языла; **Слайд 2---**

 -Һәр класс 3 разрядтан тора; **Слайд 3 + 987.654.321**

-сан уңнан сулга таба укыла; --(**бу вакытта башта 987,аннары 654,аннары 321 чыга)**

-санаганда арттан килгән сан зуррак; алдан килгәне кечерәк; **Слайд 4 . 99<100, 100>99**

-22350 санында дистәләр разрядында 3 цифры тора; **Cлайд 5. Зур итеп 22350**

-70312 санында берәмлек меңнәр разрядында 0 тора; **С лайд 6**. Зур итеп 70312

-1000-иң зур дүртурынлы сан;

-Күрше саннар аермасы 1 гә тигез

-Разряд –ул цифрның сандагы эш урыны.

-Сез өйдән язып килгән газ счётчигы күрсәткече-бишурынлы сан.

***Смайликлар белән үз-үзеңне бәяләү.***

**III.Кыенлык тудыру.**

1. Дәфтәргә число, сыйныф эше язу.

Укучылар өйләреннән язып алып килгән газ счётчигы күрсәткечләрен дәфтәрләренә матур итеп язып куялар,карандаш белән классларын күрсәтәләр.

.Арифметик диктант:-иң зур бишурынлы санны языгыз;

 -иң кечкенә алтыурынлы сан; **Слайд 7. башта бер бер артлы 99999,100000 саннары чыга ,аннары аска 99 мең< 100 мең чыга**

Аларны чагыштырыгыз: бишурынлы сан зурракмы , алтыурынлымы?

-Ни өчен?( санаганда бишурынлы сан алданрак килә, бишурынлы санда 99 мең, алтыурынлы санда 100 мең, берсе бишурынлы, икенчесе-алты.)

100 000 нән соң килгән санны языгыз:100 001.Аларны чагыштырыгыз:

100 000 < 100 001.Ни өчен?(100 000 алданрак килә)

2). Әти кеше малаена су счётчикларын карарга кушкан: җылы су -205456,салкын су-204456 күрсәткән.Әтиләре кайсы су күбрәк тотылган дип сорагач, малай тиз генә җавап бирә алмаган.

**Слайд8. башта 205456, 204456 саннары бер юлда чыга,аннары аларны баганалап куярга кирәк**

-Сез тиз генә җавап бирә аласызмы?

-Ни өчен?

-Шушы малай хәлендә калмас өчен нишләргә кирәк?

(-Суны саклап тотарга кирәк!)

 (-саннарны чагыштыра белергә кирәк)

-Саннарны чагыштыру өчен без нәрсәләр беләбез? (санны дөрес итеп укый белергә, аның разрядлы составын белергә кирәк)

-Без бүген дәрестә нәрсә турында өйрәнәчәкбез? (күбурынлы саннарны чагыштыра белү кагыйдәсен чыгару һәм аны куллана белү)

**Яңа слайд :Күбурынлы саннарны разрядлы чагыштыру**

-Сезгә моны белергә кирәкме? Күбурынлы саннарны чагыштыра белү ни өчен кирәк?

-Бу саннар турында нәрсә әйтә аласыз? Аермалы һәм охшаш якларын табыгыз.Аларны ничек итеп язсаң чагыштырырга җайлы булыр?

**IV.Кыенлыктан чыгу алгоритмын төзү:**

-Саннарны чагыштыру өчен нәрсәләр белергә кирәк?

**ФИНК РАЙТ РАУНД РОБИН** (уйла-яз-командада тикшер)

Укучылар уйлый, җавап яза, чиратлап тикшерә,үз фикерләрен әйтә.

Һәр өстәлдән 1 укучы җавап бирә: № 2.

Саннарны чагыштыру өчен **Слайд:**

 **1.Cаннарны дөрес итеп укыйсы,**

 **2.Разряд санын беләсе,разряд саны күбрәк булган сан зуррак була;**

 **3.Разрядлары тигез булса, югары разрядларны чагыштырасы.** **Югары разрядта кайсының саны зуррак булса, шул сан зуррак була.**

**V.Төзегән алгоритмны тормышка ашыру.**

1)№140.Күрше саннарны табып чагыштыру.

-Кайсы юл белән чагыштырдыгыз?(-Күрше саннар: санаганда арттан килгән сан зуррак; алдан килгәне кечерәк)

№141.Саннарны кимү тәртибендә язу.

2) Дәреслек буенча эш: №142. Парлап эш (җилкәдәш күрше белән)

-Ничә сан язылган? Саннарны чагыштыруны нәрсә җиңеләйтә?(-Саннар разрядлар һәм класслар таблицасына язылган?

-Иң кечкенә санны табыгыз.-Ничек белдегез?

-Иң зурысы?-ничек белдегез?

№3 җавап бирә.

**Ял вакыты «Фолоу зе лидер»**

**VI. Укучыларның эчтән әйтеп беренчел ныгыту этабы.**

**КУИЗ-КУИЗ-ТРЭЙД** (Укучылар өйләреннән газ счётчигы номерларын карап язып килделәр, парлашалар, чиратлап укыйлар, саннарны чагыштыралар, алмаштыралар, партнёрларына рәхмәт әйтәләр, икенче пар табалар)

№4 ,№1 саннарын укыйлар,чагыштыралар.Кемнең буе озын,шул аңлата.

Газ счётчигы күп исәпләмәсен өчен нишләргә кирәк?

**VII. Мөстәкыйль эш.**

Саннарны чагыштыр:

1нче вариант:

1) 700 300...70 030 800 100...80 010

 875 129...857 129 254 316...245 316

2) \* урынына саннар куй.

54 802<5\* \*02

67 \*\*3<67 \*\*3

72 305<7\* \*05

2 вариант:

1)Саннарны чагыштыр:

600 340...60 040 900 200...90 020

836 592...863 592 321 569...312 569

2) \* урынына саннар куй

 86 709 < 8\* \*09

 26 \*\*1< 26 \*\*1

 54 \*\*8< 54 \*\*8

Эталон буенчаүзара тикшерү. **Слайд .1 вариант. 1) >,>,>,=**

 **2 вариант. 1)>,<,>, >**

**VIII. Белемнәр системасына кертү һәм кабатлау.**

Күбурынлы саннарны чагыштыра белү кайларда кирәк булачак?(счётчик ,спидометр күрсәткечләре,еллар, машина һ.б.бәяләре,китапханәдәге китаплар саны,сүзлектәге сүзләр саны, күп сандагы әйберләр белән эш иткәндә кирәге чыга)

№143.Биремен укыту.

Мин болай уйладым: монда машина спидометры күрсәткечләре язылган.Иң күп йөргән машинаны табыгыз.Сез үз вариантыгызны әйтегез.

**Слайд яңа**

|  |  |  |  |  |
| --- | --- | --- | --- | --- |
| ниссан | сузуки | камаз | хонда | вольво |
| шевроле | зил | киа | мазда | мерседес |

**XI.Рефлексия.**

**-**Дәрестә нәрсәләр белдегез?

**Слайд :**

**-Мин ...белдем.**

**-Миңа ошады...**

**-... авыр булды**.

**...кирәк булачак.**

**-Ут,су ,газны ...тотасы**

**Өй эше:**Дәфтәр №68,69,

**Иҗади эш:**өйдә күбурынлы саннар табарга һәм аларны чагыштырырга.